Un târg de joburi organizat recent într-o comună din Mehedinți a scos la iveală un adevăr rușinos.

Un târg de joburi organizat recent într-o comună din Mehedinți a scos la iveală un adevăr rușinos. „Nu prea suntem doritori să căutam un loc de muncă”, a declarat primarul însuși la sfârșitul evenimentului.

Doar 20 de persoane s-au arătat interesate de cele peste 400 de locuri de muncă oferite inclusiv celor necalificați, relatează Știrile ProTV. Salariile de 1200 de lei nu i-au atras pe cei 3.000 de locuitori din Șișești, dintre care 400 beneficiari ai ajutoarelor sociale oferite de stat.

„Nu sunt interesată personal de locurile de muncă, dar am venit să văd și eu ce oferte sunt”, a spus o femeie.

Un alt bărbat a venit la târg la bustul gul, pentru a-și depune „CD-ul”, așa cum el a mărturisit.

La categoria „experiență profesională”, altcineva a scris simplu în CV: „Nam” (sic!).

Primarul comunei, Marian Răduca, s-a declarat foarte dezamăgit de lispa de interes a oamenilor pentru târgul organizat cu fonduri europene.

„Din păcate, încă o dată se adeverește că nu prea suntem doritori să căutăm un loc de muncă”, a afirmat edilul. „Ofertele au fost diversificate, unele foarte tentante: de la un salariu de 1200 de lei pe luna, la care să ai cazare gratuită, masă gratuită, tichete de masă, bonusuri de 25 % dacă lucrezi ore suplimentare, 2% pentru fidelitate”, a adăugat el.

Chiar și așa, localnicii au zis „pas!”, bucurându-se, în schimb, că au plecat acasă cu un tricou și un stick de memorie gratuite.